Σχεδιασμός και σύνθεση νέων ετεροκυκλικών ενώσεων ως πιθανoί αντικαρκινικοί παράγοντες
Creators: name: Ρουβήμ, Φιλίππα Ανδρέα
Publisher: name: Aristotle University of Thessaloniki
Year: 2024
Subjects: Ετεροκυκλικές ενώσεις
Αντικαρκινικοί παράγοντες
Σχεδιασμός και σύνθεση
Heterocyclic compounds
Anticancer agents
Design and synthesis

description: Ο καρκίνος είναι μια μεγάλη ομάδα ασθενειών και αποτελεί τη δεύτερη πιο συχνή αιτία θανάτου παγκοσμίως μετά τις καρδιαγγειακές παθήσεις. Λόγω της σοβαρότητας και της ετερογένειας των διαφόρων μορφών καρκίνου, υπάρχει συνεχής ανάγκη για εξεύρεση όλο και περισσότερων νέων φαρμακομορίων με αντικαρκινική δράση για τη βελτίωση τόσο της δραστικότητας όσο και της εκλεκτικότητας των ήδη κυκλοφορούντων αντικαρκινικών φαρμάκων. Στην παρούσα διπλωματική εργασία πραγματοποιείται ο σχεδιασμός και η σύνθεση νέων φαρμακομορίων με πιθανή αντικαρκινική δράση. Επιχειρείται ο σχεδιασμός και η ανάπτυξη ενώσεων με αντικαρκινική δράση μέσω της βελτιστοποίησης γνωστών δομικών υποβάθρων, τα οποία συντέθηκαν στο εργαστήριο μας και έχουν ήδη δημοσιευτεί σε έγκριτο περιοδικό. Για το σχεδιασμό των ενώσεων εφαρμόζονται δύο διαφορετικές στρατηγικές σχεδιασμού. Η μία εκ των δύο προτείνει το σχεδιασμό αμιδικών παραγώγων, ενώ η άλλη εισηγείται το σχεδιασμό τροπολονικών παραγώγων μέσω μεταπήδησης υποβάθρου. Η σύνθεση των τελικών ενώσεων έγινε με ποικίλες συνθετικές μεθοδολογίες, όπως της αμιδοποίησης μέσω χλωριδίου ή της σύζευξης τύπου Buchwald-Hartwig. Στην παρούσα εργασία συντέθηκαν συνολικά 7 νέες πρωτότυπες τελικές ενώσεις, εκ των οποίων οι 4 είναι αμιδικά παράγωγα και οι 3 είναι τροπολονικά παράγωγα Ν-συζευγμένα σε ετεροκυκλικούς δακτυλίους. Επιπλέον, κατά τη συνθετική διαδικασία απομονώθηκαν 13 ενδιάμεσες ενώσεις εκ των οποίων οι 7 είναι πρωτότυπες. Όλες οι ενώσεις ταυτοποιήθηκαν με φασματοσκοπία Πυρηνικού Μαγνητικού Συντονισμού (NMR) 1Η και 13C. Μέσω της βιολογικής αξιολόγησης των τελικών ενώσεων σε διάφορες καρκινικές σειρές για εκτίμηση της κυτταροτοξικής δράσης, προέκυψε μια πολλά υποσχόμενη ένωση, η οποία έχει δραστικότητα συγκρίσιμη με τον πρότυπο αντικαρκινικό παράγοντα δοξορουβικίνη
description: Cancer is a large group of diseases and is the second most common cause of death worldwide, after cardiovascular diseases. Due to the severity and heterogeneity of different types of cancer, there is a continuing need to find novel molecules with anticancer activity to improve both the potency and selectivity of the existing anticancer drugs. This diploma thesis provides a detailed description of the design and synthesis of new molecules with potential anticancer activity. The design and development of compounds with anticancer activity are attempted through the optimization of known structural substrates that were synthesized in our laboratory and have already been published in a reputable journal. For the design of compounds, two different design strategies are applied. One of the two proposes the design of amide derivatives, while the other one proposes the design of tropolonic derivatives through scaffold hopping. The synthesis of the final compounds was done using a variety of synthetic methodologies, such as the amidation reaction of acid chlorides or the Buchwald-Hartwig coupling. In the present thesis, a total of 7 novel final compounds were synthesized, of which 4 are amide derivatives and 3 are tropolonic derivatives that are N-conjugated in heterocyclic rings. In addition, 13 intermediate compounds were isolated during the synthesis process, of which 7 are novel. All compounds were identified by 1H and 13C Nuclear Magnetic Resonance (NMR) spectroscopy. Through biological evaluation of the final compounds in various cancer cell lines to value cytotoxic activity, a promising compound has been discovered, which has cytotoxic activity comparable to the well-known anticancer agent doxorubicin.